ZEN บวก 3% สูงสุดรอบ 2 เดือน โบรกฯคาดไตรมาส 1 กำไรโตรับรายได้สาขาใหม่เพิ่ม
ZEN บวก 3% นิวไฮรอบ 2 เดือน โบรกฯคาดไตรมาส 1 กำไรโตรับรายได้สาขาใหม่เพิ่ม ล่าสุดอยู่ที่ 15.80 บาท บวก 0.50 บาท หรือ 3.27% ด้วยมูลค่าซื้อขาย 171.54 ล้านบาท
ZEN บวก 3% นิวไฮรอบ 2 เดือน โบรกฯคาดไตรมาส 1 กำไรโตรับรายได้สาขาใหม่เพิ่ม ล่าสุดอยู่ที่ 15.80 บาท บวก 0.50 บาท หรือ 3.27% ด้วยมูลค่าซื้อขาย 171.54 ล้านบาท
9 พ.ค. 2562

ผู้สื่อข่าวรายงานว่า ราคาหุ้น บริษัท เซ็น คอร์ปอเรชั่น กรุ๊ป จำกัด (มหาชน) หรือ ZEN ล่าสุด ณ เวลา 11.47 น. อยู่ที่ 15.80 บาท บวก 0.50 บาท หรือ 3.27% สูงสุดที่ 16.10 บาท ต่ำสุดที่ 15.20 บาท ด้วยมูลค่าซื้อขาย 171.54 ล้านบาท ทั้งนี้ ราคาหุ้นZEN ปรับตัวขึ้นสูงสุดในรอบ 2 เดือนนับตั้งแต่ราคาหุ้นอยู่ที่ระดับ 15.90 บาท เมื่อวันที่ 26 ก.พ.2562

โดย บล.ฟินันเซีย ไซรัส ระบุในบทวิเคราะห์ แนะนำ “ถือ” หุ้น ZEN ประเมินราคาเป้าหมาย 16.5 บาท/หุ้น โดยคาดแนวโน้มกำไรไตรมาส 1/62 โตดี 16.7% เมื่อเทียบจากปีก่อน แม้คาด SSSG จะยังติดลบจากปัญหาฝุ่นละอองสูงตอนต้นปี กระทบจำนวนลูกค้าเข้าร้าน แต่รับรู้รายได้สาขาใหม่ที่เปิดในปีก่อน คาดรายได้รวมในไตรมาสนี้ยังโตได้เล็กน้อย รวมถึงการควบคุมค่าใช้จ่ายได้ดีและมีประสิทธิภาพมากขึ้น จึงช่วยหนุนการเติบโตของกำไรในไตรมาสนี้ได้
ทั้งนี้คาดหวังการฟื้นตัวของกำไรอย่างสดใสตั้งแต่ไตรมาส 1/62 เป็นต้นไป โดยคาดเห็นการเปิดสาขาใหม่ในอัตราเร่ง เพื่อให้บรรลุเป้าหมายสาขาใหม่ในปีนี้ที่ 123 แห่ง ซึ่งไตรมาส 1/62 เปิดไปเพียง 8 แห่ง อีกทั้งยังคงประมาณการกำไรสุทธิปี 2562 เติบโต 39%เทียบจากปีก่อน